**DODATOK č. 1 KU KOLEKTÍVNEJ ZMLUVE**

uzatvorenej medzi

Základnou organizáciou Slovenského odborového zväzu pracovníkov školstva a vedy

zastúpenou Mgr. Ľubicou Pistlovou, PhD., Račianska 190, Bratislava 835 26

Základnou organizáciou Slovenského odborového zväzu pracovníkov polygrafie

zastúpenou Ing. Margitou Čížikovou, Račianska 190, Bratislava 835 26

na strane jednej (ďalej len „odborové organizácie“)

a

Strednou odbornou školou polygrafickou, zastúpenou riaditeľom

Ing.Romanom Šípom, PhD., Račianska 190, Bratislava 835 26

na strane druhej (ďalej len „zamestnávateľ“)

dňa 19.12.2019

Článok I.

**ÚVODNÉ USTANOVENIA**

* 1. Zmluvné strany uzatvorili dňa 19.12.2019 kolektívnu zmluvu (ďalej len „Kolektívna zmluva“), ktorá upravuje pracovnoprávne vzťahy a nároky zamestnancov v pracovnom pomere pre rok 2020 u zamestnávateľa - Strednej odbornej školy polygrafickej, Račianska 190, Bratislava.
  2. Tento Dodatok č. 1 upravuje prekážky v práci na strane zamestnávateľa.

Článok II.

**PREDMET DODATKU č. 1**

***2.1 Zmluvné strany sa dohodli, že ustanovenie § 27 Kolektívnej zmluvy sa mení a nahrádza novým znením, ktoré znie nasledovne:***

**§ 27 Prekážky v práci na strane zamestnávateľa**

1. Ak zamestnanec nemôže vykonávať prácu pre prechodný nedostatok spôsobený poruchou na strojovom zariadení, v dodávke surovín alebo pohonnej sily, chybnými pracovnými podkladmi alebo inými podobnými prevádzkovými príčinami (prestoj) a nebol po dohode preradený na inú prácu, patrí mu náhrada mzdy v sume jeho priemerného zárobku.

2. Ak zamestnanec nemohol vykonávať prácu pre nepriaznivé poveternostné vplyvy, poskytne mu zamestnávateľ náhradu mzdy najmenej 50% jeho priemerného zárobku.

3. Ak zamestnávateľ pre vážne prevádzkové dôvody nemôže zamestnancovi prideľovať prácu, patrí zamestnancovi náhrada mzdy v sume 60% jeho priemerného zárobku.

Za vážne prevádzkové dôvody sa po dohode s odborovými organizáciami považujú najmä:

1. havária (napr. výpadok dodávky elektrickej energie, alebo vody, alebo iných druhov energií alebo nedostupnosť vlastných serverov), alebo neodstrániteľná porucha zariadenia alebo priestorov, ktoré majú za následok odstavenie alebo nefunkčnosť zamestnávateľa alebo jeho časti trvajúcu minimálne 1 pracovnú zmenu,
2. prerušenie alebo obmedzenie dodávok plynu, elektrickej energie, vody, ktoré majú za následok odstavenie alebo nefunkčnosť prevádzky zamestnávateľa alebo jeho časti trvajúce minimálne 1 pracovnú zmenu,
3. nepravidelné zníženie objemu zákaziek zo strany zákazníkov, z dôvodu čoho dochádza k zníženej potrebe práce a k nemožnosti zamestnávateľa prideľovať prácu v rámci dohodnutého rozvrhu pracovných zmien,
4. prerušenie prevádzky zamestnávateľa za účelom prijatia opatrení na zaistenie ochrany života, zdravia a bezpečnosti zamestnancov na pracovisku,
5. prerušenie prevádzky zamestnávateľa z dôvodov mimo kontroly zamestnávateľa, a to najmä, nie však výlučne na základe rozhodnutí orgánov štátnej správy a/alebo orgánov miestnej samosprávy, ktorými je zamestnávateľ povinný sa riadiť,
6. prerušenie prevádzky zamestnávateľa z dôvodov vis maior (vyššej moci – t.j. nepredvídateľnej udalosti ktorá je pri vynaložení všetkého možného úsilia neodvrátiteľná).

***2.2 Zmluvné strany sa dohodli, že číslovanie § 27 a § 28 Kolektívnej zmluvy sa mení na § 28 a § 29.***

Článok III.

**ZÁVEREČNÉ USTANOVENIA**

3.1 Tento Dodatok č. 1 nadobúda platnosť a účinnosť dňom podpisu zmluvnými stranami.

3.2 Ostatné ustanovenia Kolektívnej zmluvy týmto Dodatkom č. 1 nedotknuté ostávajú naďalej nezmenené.

3.3 Tento Dodatok č. 1 sa uzatvára pre rok 2020.

3.4 Dodatok č. 1 je vyhotovený v (3) troch origináloch, po jednom pre každú zmluvnú stranu.

3.5 Zmluvné strany vyhlasujú, že si Dodatok č. 1 pozorne prečítali, jeho obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v Dodatku č. 1 považujú zmluvné strany za určité a zrozumiteľné. Zmluvným stranám nie je známa žiadna okolnosť, ktorá by spôsobovala neplatnosť niektorého z ustanovení Dodatku č. 1. Zmluvné strany na znak svojho súhlasu s obsahom Dodatku č. 1 tento vlastnoručne podpísali.

|  |  |  |
| --- | --- | --- |
| V Bratislave, dňa 31.3.2020 |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Stredná odborná škola  polygrafická**  Ing. Roman Šíp, PhD., riaditeľ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Základná organizácia  Slovenského odborového zväzu pracovníkov školstva  a vedy**  Mgr. Ľubica Pistlová, PhD., predsedníčka | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Základná organizácia  Slovenského odborového zväzu pracovníkov polygrafie**  Ing. Margita Čížiková,  predsedníčka |